pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ เยี่ยมชมกิจกรรมอาสาสมัครผู้สูงอายุ ศธ. สร้างคุณค่าพัฒนากลุ่มผู้สูงวัยรอบด้าน ตั้งเป้าสร้างแกนนำกว่า 30,000 คนทั่วประเทศ ชื่นชมอาสาสมัครเข้าร่วมกิจกรรมด้วยจิตกุศล
วันอังคารที่ 14 กุมภาพันธ์ 2566
14/02/2566
นายกฯ เยี่ยมชมกิจกรรมอาสาสมัครผู้สูงอายุ ศธ. สร้างคุณค่าพัฒนากลุ่มผู้สูงวัยรอบด้าน ตั้งเป้าสร้างแกนนํากว่า 30,000 คนทั่วประเทศ ชื่นชมอาสาสมัครเข้าร่วมกิจกรรมด้วยจิตกุศล
นายกฯ เยี่ยมชมกิจกรรมอส.ศธ. สร้างคุณค่าพัฒนากลุ่มผู้สูงวัยรอบด้าน ตั้งเป้าสร้างแกนนํากว่า 30,000 คนทั่วประเทศ ชื่นชมอาสาสมัครเข้าร่วมกิจกรรมด้วยจิตกุศล เป็นกําลังสําคัญช่วยเพิ่มศักยภาพผู้สูงวัย ร่วมพาประเทศก้าวผ่านสถานการณ์สังคมผู้สูงวัยไปได้ด้วยดี
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (14 กุมภาพันธ์ 2566) เวลา 08.45 น. ณ โถงกลาง ตึกสันติไมตรี ทําเนียบรัฐบาล นางสาวตรีนุช เทียนทอง รัฐมนตรีว่าการกระทรวงศึกษาธิการ และคณะผู้บริหาร เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์กิจกรรมอาสาสมัครผู้สูงอายุกระทรวงศึกษาธิการ (อส.ศธ.) โดยมีนายธนกร วังบุญคงชนะ รัฐมนตรีประจําสํานักนายกรัฐมนตรี คุณหญิงกัลยา โสภณพนิช รัฐมนตรีช่วยว่าการกระทรวงศึกษาธิการ นายพีระพันธุ์ สาลีรัฐวิภาค เลขาธิการนายกรัฐมนตรี และตัวแทนชมรมผู้สูงอายุ เข้าร่วม
นายกรัฐมนตรีเยี่ยมชมภารกิจโครงการและแนวทางการขับเคลื่อนกิจกรรมระยะต่าง ๆ รวมทั้งการสมัครเข้าร่วมโครงการ โดยนายกรัฐมนตรีได้ลงทะเบียนอาสาสมัครผู้สูงอายุพร้อมรับบัตรประจําตัวด้วย
“รัฐบาลให้ความสําคัญกับการเตรียมและพัฒนาคนในทุกช่วงวัย ซึ่งประเทศไทยเข้าสู่สังคมผู้สูงอายุอย่างสมบูรณ์ ดังนั้นการส่งเสริมให้ทุกภาคส่วนมีส่วนร่วมในการพัฒนาศักยภาพของผู้สูงอายุด้วยกิจกรรมต่าง ๆ ตามความเหมาะสม จะช่วยให้ผู้สูงอายุมีความเข้าใจในการรักษาสุขภาพกาย สุขภาพใจ มีสัมพันธภาพที่ดีกับผู้อื่น และใช้เวลาว่างให้เกิดประโยชน์ นอกจากนี้ อส.ศธ. ยังเป็นกําลังสําคัญในการช่วยเพิ่มศักยภาพผู้สูงวัยและยังเป็นการเตรียมพัฒนากําลังคนอย่างเต็มกําลังเพื่อร่วมพาประเทศก้าวผ่านสถานการณ์สังคมผู้สูงวัยไปได้ด้วยดี ทั้งนี้ นายกฯ ขอให้มีการประสานงานและบูรณาการทํางานร่วมกันระหว่างหน่วยงานและภาคีเครือข่ายที่เกี่ยวข้อง เพื่อร่วมกันสนับสนุนและขับเคลื่อนกิจกรรมให้บรรลุเป้าหมายลงสู่พื้นที่ต่าง ๆ ทั่วประเทศอย่างเป็นรูปธรรม พร้อมแสดงความชื่นชมอาสาสมัครที่เข้าร่วมกิจกรรมด้วยจิตกุศล” นายอนุชาฯ กล่าว
สําหรับกิจกรรม อส.ศธ. ตั้งเป้ารับมือกับภาวะสังคมผู้สูงวัยที่กําลังมีแนวโน้มสูงขึ้น ภายใต้แนวคิด “สร้างอาชีพ สร้างรายได้ สร้างคุณค่า” เพื่อสร้างความสุขให้กับกลุ่มผู้สูงอายุ คือ ครูเกษียณอายุราชการ กลุ่มแรงงานไม่มีสวัสดิการ กลุ่มผู้เชี่ยวชาญทางวิชาชีพ กลุ่มที่ต้องการอาชีพเสริม และกลุ่ม NEED โดยการขับเคลื่อนระยะสั้นจะเปิดรับสมัคร อส.ศธ. ผ่านระบบออนไลน์ ตั้งเป้าหมายมากกว่า 30,000 คน ซึ่งจะเป็นบุคลากรสําคัญเพื่อดําเนินการร่วมกับกระทรวงแรงงาน กระทรวงการพัฒนาสังคมและความมั่นคงของมนุษย์ กระทรวงมหาดไทย และหน่วยงานต่าง ๆ ที่เกี่ยวข้องเพื่อช่วยกันพัฒนากําลังคนทุกกลุ่มวัยในระดับพื้นที่ทั่วประเทศ โดยผู้สูงอายุที่สนใจสามารถตรวจสอบคุณสมบัติและสมัครได้ที่เว็บไซต์ volunteers.moe.go.th หรือ www.moe.go.th หัวข้อ “ข่าวประชาสัมพันธ์” และสามารถขอรับใบสมัครได้ที่สํานักงานศึกษาธิการจังหวัดทุกจังหวัด ในเวลาราชการ ตั้งแต่บัดนี้ - 26 กุมภาพันธ์ 2566
รัฐบาลไทย-ข่าวทำเนียบรัฐบาล-ครม. เห็นชอบการเข้าร่วมเจรจาจัดทำความตกลงการค้าเสรีระหว่างไทยกับสหภาพยุโรป (European Union: EU)
วันอังคารที่ 14 กุมภาพันธ์ 2566
14/02/2566
ครม. เห็นชอบการเข้าร่วมเจรจาจัดทําความตกลงการค้าเสรีระหว่างไทยกับสหภาพยุโรป (European Union: EU)
ครม. เห็นชอบการเข้าร่วมเจรจาจัดทําความตกลงการค้าเสรีระหว่างไทยกับสหภาพยุโรป (European Union: EU)
วันนี้ (14 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีเห็นชอบการเข้าร่วมเจรจาจัดทํา FTA กับสหภาพยุโรป และกรอบการเจรจา FTA ไทย - สหภาพยุโรป โดยให้รัฐมนตรีว่าการกระทรวงพาณิชย์หรือผู้แทนที่ได้รับมอบหมาย ร่วมประกาศหรือออกแถลงการณ์เปิดการเจรจาจัดทํา FTA ไทย - สหภาพยุโรป โดยเป็นการใช้หลักการเดียวกับการยกร่างกรอบการเจรจา FTA ไทย - สมาคมการค้าเสรีแห่งยุโรป (EFTA) และกรอบเจรจา FTA อาเซียน - แคนาดา ที่ ครม. เคยมีมติเห็นชอบ
ร่างกรอบการเจรจาฯ มีเนื้อหาครอบคลุม 20 หัวข้อ เช่น การค้าสินค้า การลงทุน พิธีการศุลกากรและการอํานวยความสะดวกทางการค้า พาณิชย์อิเล็กทรอนิกส์/การค้าดิจิทัล ทรัพย์สินทางปัญญา เป็นต้น มีวัตถุประสงค์เพื่อให้ได้ประโยชน์ ในภาพรวมสูงสุดกับประเทศ โดยคํานึงถึงความพร้อม ระดับการพัฒนา และภูมิคุ้มกันของประเทศ ตลอดจนการมุ่งสู่เป้าหมายการพัฒนาที่ยั่งยืน (SDG) เพื่อขยายโอกาสทางการค้าและการลงทุนและพัฒนาขีดความสามารถในการแข่งขันของไทย
สําหรับประโยชน์และผลกระทบที่คาดว่า ไทยจะได้รับจาก FTA
ช่วยรักษาความสามารถในการแข่งขันและส่วนแบ่งตลาดสินค้าของไทย ในกลุ่มประเทศสมาชิก สหภาพยุโรป ช่วยปรับโครงสร้างภาคการผลิต และบริการของไทยไปสู่การผลิต และบริการใหม่ที่มีศักยภาพ ทําให้เกิดการจ้างงานมากขึ้น รวมทั้งยังเป็นโอกาสของไทยในการยกระดับมาตรฐานและกฎระเบียบในเรื่องต่างๆ เช่น การจัดซื้อจัดจ้างโดยรัฐ ทรัพย์สินทางปัญญา การแข่งขันทางการค้า และการค้าและการพัฒนาที่ยั่งยืน ให้เป็นมาตรฐานสากลมากขึ้น และจะเป็นประโยชน์ต่อประเทศในภาพรวม
โฆษกประจําสํานักนายกรัฐมนตรี ยังกล่าวเพิ่มเติมว่า การเข้าร่วมเจรจาจัดทํา FTA ไทย - สหภาพยุโรป เป็นผลความสําเร็จที่สืบเนื่องจากการที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมสุดยอดอาเซียน-สหภาพยุโรป สมัยพิเศษ ณ กรุงบรัสเซลส์ เบลเยียม เมื่อวันที่ 12-15 ธันวาคม 2565 ที่ทั้งสองฝ่ายได้แสดงเจตจํานงร่วมกัน เพื่อเปิดการเจรจา FTA ไทย - สหภาพยุโรป อย่างเป็นทางการได้โดยเร็วที่สุด และยังเป็นนโยบายสําคัญ เนื่องจากสหภาพยุโรปถือเป็นเขตเศรษฐกิจขนาดใหญ่ประกอบด้วยสมาชิก 27 ประเทศที่มีศักยภาพ มีประชากรเกือบ 500 ล้านคน มี GDP อยู่ที่ประมาณ 17 ล้านล้าน ดอลลาร์สหรัฐ และเป็นคู่ค้าที่ใหญ่เป็นอันดับที่ 4 ของไทย ซึ่งผลการวิเคราะห์แบบจําลองทางเศรษฐศาสตร์พบว่า การจัดทํา FTA จะทําให้ GDP ของไทย ขยายตัวร้อยละ 1.28 ต่อปี การส่งออกเพิ่มขึ้นร้อยละ 2.83 การนําเข้าเพิ่มขึ้นร้อยละ 2.81 รวมทั้งทําให้การกระจายรายได้ในไทยมีแนวโน้มดีขึ้น ปัจจุบันไทยมีความตกลงการค้าเสรี (FTA) กับ 18 ประเทศ รวม 14 ฉบับ
รัฐบาลไทย-ข่าวทำเนียบรัฐบาล-​THAI may be able to exit rehab plan sooner
วันจันทร์ที่ 13 กุมภาพันธ์ 2566
13/02/2566
​THAI may be able to exit rehab plan sooner
​THAI may be able to exit rehab plan sooner
February 13, 2023, Deputy Government Spokesperson Tipanan Sirichana disclosed that the Government congratulates the implementation of Thai Airways International (THAI)’s rehabilitation plan (in accordance with the cabinet’s resolution on May 19, 2020), which has made approx. 70% progress, while the company’s operation outlook continues to be positive with the approx. income of 90 billion Baht in 2022. In 2023, the company expects the revenue to increase by 40%. With the steadily increasing operation revenue since May 2022, coupling with the rising air transport demand, it is expected that THAI would be able to exit rehabilitation sooner than the end of 2024, as earlier planned, and to resume trading on the Stock Exchange of Thailand in 2025.
Not only that THAI strives to be recovered and make a comeback as Thailand’s national airline, the company also gears toward environment protection through reduction of greenhouse gas. According to the Deputy Government Spokesperson, THAI’s steady recovery reflects the vision and leadership of Prime Minister and Defense Minister Gen. Prayut Chan-o-cha, in time of crisis, to save and recover national aviation industry.
รัฐบาลไทย-ข่าวทำเนียบรัฐบาล-นายกรัฐมนตรีหารือนายกรัฐมนตรีมาเลเซีย ส่งเสริมพื้นที่เศรษฐกิจการค้าร่วมกัน
วันอังคารที่ 14 กุมภาพันธ์ 2566
14/02/2566
นายกรัฐมนตรีหารือนายกรัฐมนตรีมาเลเซีย ส่งเสริมพื้นที่เศรษฐกิจการค้าร่วมกัน
วันพฤหัสบดีที่ 9 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี จัดพิธีต้อนรับ ดาโตะ เซอรี อันวาร์ อิบราฮิม
นายกรัฐมนตรีมาเลเซียและภริยา ในโอกาสเดินทางเยือนไทยอย่างเป็นทางการในฐานะแขกของรัฐบาล
ระหว่างวันที่ 9 – 10 ก.พ.2566 โดยในวันนี้(9ก.พ.66)
ผู้นําทั้งสองประเทศจะหารือเกี่ยวกับการส่งเสริมและเชื่อมโยงการพัฒนาเศรษฐกิจในพื้นที่ชายแดนไทย-
มาเลเซีย โดยเฉพาะ 5 จังหวัดภาคใต้ของไทยกับ 4 รัฐ
ทางตอนเหนือของมาเลเซียทั้งด้านการเชื่อมโยงการค้าและการลงทุน ด้านการคมนาคมขนส่ง
รวมถึงเร่งรัดการบรรลุเป้าหมายทางการค้ามูลค่า 30,000 ล้านดอลลาร์สหรัฐภายในปี 2568
โดยอาศัยกลไกความร่วมมือที่มีอยู่ลดอุปสรรคและอํานวยความสะดวกทางการค้าในอุตสาหกรรมที่มีศักยภาพ
ระหว่างกัน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปรับมาตรการส่งเสริมการถ่ายทำภาพยนตร์ต่างประเทศในไทย
วันอังคารที่ 14 กุมภาพันธ์ 2566
14/02/2566
ปรับมาตรการส่งเสริมการถ่ายทําภาพยนตร์ต่างประเทศในไทย
วันพฤหัสบดีที่ 10 กุมภาพันธ์ 2566
ปรับมาตรการส่งเสริมการถ่ายทําภาพยนตร์ต่างประเทศในไทย
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มการดึงดูดนักลงทุนในอุตสาหกรรมภาพยนตร์
โดยเห็นชอบปรับมาตรการส่งเสริมการถ่ายทําภาพยนตร์ต่างประเทศในประเทศไทย 2 ส่วน คือ
ปรับอัตราการคืนเงิน จากร้อยละ 15 – 20 เพิ่มเป็นร้อยละ 20 – 30 เป็นระยะเวลา 2 ปี
เมื่อมีการลงทุนในประเทศไทยไม่น้อยกว่า 100 ล้านบาท และ ปรับเพิ่มเพดานการคืนเงิน จากเดิม 75
ล้านบาทต่อเรื่อง เป็น 150 ล้านบาทต่อเรื่อง ซึ่งจะส่งผลให้เพดานเงินลงทุนสร้างภาพยนตร์ต่อเรื่องเพิ่มขึ้นจาก
375 ล้านบาท เป็น 750 ล้านบาท
สอดรับกับแนวโน้มที่ผู้สร้างภาพยนตร์รายใหญ่เงินทุนสูงจะเข้ามาถ่ายทําในประเทศไทยเพิ่มมากขึ้น
และเป็นการปรับปรุงมาตรการให้สอดคล้องกับสภาพการณ์และการแข่งขันในตลาดโลกที่เปลี่ยนแปลงไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บีโอไอ ให้การต้อนรับคณะ Japan - Thailand Business Forum (JTBF)
วันอังคารที่ 14 กุมภาพันธ์ 2566
บีโอไอ ให้การต้อนรับคณะ Japan - Thailand Business Forum (JTBF)
บีโอไอ ให้การต้อนรับคณะ Japan - Thailand Business Forum (JTBF)
นายนฤตม์ เทอดสถีรศักดิ์ เลขาธิการบีโอไอ พร้อมด้วยนางสาวซ่อนกลิ่น พลอยมี รองเลขาธิการบีโอไอ และนางสาวฐนิตา ศิริทรัพย์ ผู้อํานวยการกองส่งเสริมการลงทุนจากต่างประเทศ ให้การต้อนรับคณะ Japan - Thailand Business Forum (JTBF) โดยคณะได้รับฟังการนําเสนอยุทธศาสตร์และมาตรการการส่งเสริมการลงทุนใหม่ของบีโอไอ และแลกเปลี่ยนความคิดเห็นเกี่ยวกับแนวทางในการส่งเสริมการลงทุนระหว่างประเทศญี่ปุ่นและประเทศไทย
Japan - Thailand Business Forum (JTBF) ก่อตั้งขึ้นในปี พ.ศ. 2545 ภายใต้การอุปถัมภ์ของสถานเอกอัครราชทูต ณ กรุงโตเกียว ประเทศญี่ปุ่น มีวัตถุประสงค์เพื่อกระชับความสัมพันธ์ระหว่างประเทศญี่ปุ่นและประเทศไทย มีสมาชิกเป็นนักลงทุน นักธุรกิจชาวญี่ปุ่นผู้ทรงคุณวุฒิที่เคยดํารงตําแหน่งผู้บริหารประจําบริษัทที่ประเทศไทย ปัจจุบันมีสมาชิก 68 ราย โดยมี นายสิงห์ทอง ลาภพิเศษพันธุ์ เอกอัครราชทูต ณ กรุงโตเกียว ร่วมเป็นที่ปรึกษา ในการนี้ คณะ JTBF ได้แสดงความยินดีที่ นายนฤตม์ เทอดสถีรศักดิ์ ได้ขึ้นรับตําแหน่งเลขาธิการคณะกรรมการส่งเสริมการลงทุน พร้อมทั้งได้เชิญเข้าร่วมเป็นคณะที่ปรึกษาของคณะอย่างเป็นทางการอีกด้วย
รัฐบาลไทย-ข่าวทำเนียบรัฐบาล-รัฐบาลเพิ่มสิทธิประโยชน์ “บัตรทอง” ตรวจแล็บฟรี 24 รายการ
วันอังคารที่ 14 กุมภาพันธ์ 2566
รัฐบาลเพิ่มสิทธิประโยชน์ “บัตรทอง” ตรวจแล็บฟรี 24 รายการ
วันอาทิตย์ที่ 12 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลยกระดับคุณภาพชีวิตประชาชนด้านการสร้างเสริมสุขภาพและป้องกันโรค
โดยสํานักงานหลักประกันสุขภาพแห่งชาติ ร่วมกับ สภาเทคนิคการแพทย์
เปิดให้บริการตรวจทางห้องปฏิบัติการแก่ประชาชนในสิทธิบัตรทองฟรี 24 รายการ ประกอบด้วย
ตรวจการตั้งครรภ์ ตรวจคัดกรองมะเร็งลําไส้
และผู้ป่วยนอกโรคเรื้อรังที่มีใบส่งตรวจจากแพทย์เพื่อตรวจเลือดและปัสสาวะอีก 22 รายการ ที่
“คลินิกเทคนิคการแพทย์ในระบบหลักประกันสุขภาพแห่งชาติ” สังเกตจากสติ๊กเกอร์หรือโลโก้หน้าคลินิก
ปัจจุบันเปิดให้บริการนําร่องแล้ว 17 แห่ง เตรียมขยายให้ครอบคลุมทั่วประเทศเร็ว ๆ นี้
และในอนาคตจะเพิ่มบริการด้านป้องกัน เช่น ตรวจวัดไขมัน คลอเรสเตอรอล
จํานวนและความเข้มข้นของเม็ดเลือด ให้มากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“รมว.สุชาติ” สั่ง กสร. และ สปส. ลงพื้นที่เหตุเพลิงไหม้โรงงานผลิตอุปกรณ์เครื่องบิน จังหวัดชลบุรี
วันอังคารที่ 14 กุมภาพันธ์ 2566
14/02/2566
“รมว.สุชาติ” สั่ง กสร. และ สปส. ลงพื้นที่เหตุเพลิงไหม้โรงงานผลิตอุปกรณ์เครื่องบิน จังหวัดชลบุรี
รมว.แรงงาน ห่วงลูกจ้างเหตุเพลิงไหม้โรงงานผลิตอุปกรณ์เครื่องบิน จ.ชลบุรี ได้รับบาดเจ็บ สั่งการกรมสวัสดิการและคุ้มครองแรงงาน และสํานักงานประกันสังคม ตรวจสอบสาเหตุ และให้ความช่วยเหลือลูกจ้างที่ได้รับบาดเจ็บทันที โดยเรียกนายจ้างสอบสาเหตุ 24 กุมภาพันธ์นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึง เหตุเพลิงไหม้โรงงานผลิตอุปกรณ์เครื่องบิน จังหวัดชลบุรี ทําลูกจ้างได้รับบาดเจ็บ ว่า ตนมีความห่วงใยลูกจ้างที่ได้รับบาดเจ็บจากอุบัติเหตุดังกล่าว จึงได้สั่งการให้กรมสวัสดิการและคุ้มครองแรงงาน (กสร.) และสํานักงานประกันสังคม (สปส.) เร่งตรวจสอบข้อเท็จจริงพร้อมให้ความช่วยเหลือลูกจ้างทันที ในเบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานจังหวัดชลบุรี (สสค.ชลบุรี) และศูนย์ความปลอดภัยในการทํางานเขต 2 (ศปข.2) ว่า เมื่อวันอาทิตย์ที่ 12 กุมภาพันธ์ที่ผ่านมา เวลาประมาณ 19.40 น. เกิดเหตุเพลิงไหม้บริษัทแห่งหนึ่งตั้งอยู่ในนิคมอุตสาหกรรมปิ่นทอง อ.ศรีราชา จ.ชลบุรี ประกอบกิจการผลิตผลิตภัณฑ์ที่เกี่ยวกับเครื่องยนต์การบินและกังหัน มีลูกจ้างทั้งหมด 286 คน ขณะเกิดเหตุ นายธนพัฒน์ จิตรักษ์ ลูกจ้างซึ่งเป็นพนักงานฝ่ายผลิต เตรียมเข้างานกะกลางคืน พบเห็นเปลวไฟลุกบนฝ้าภายในห้องกัดผิวชิ้นงาน จึงวิ่งไปหยิบถังดับเพลิงมาฉีดแต่ไฟได้ลุกลามอย่างรวดเร็ว นายธนพัฒน์ฯ ได้วิ่งออกมาภายนอกตัวอาคาร และได้รับบาดเจ็บโดยถูกสะเก็ดพลาสติกร้อนหยดมาใส่แขนทั้ง 2 ข้าง ทําให้มีอาการบวมแดงไหม้เล็กน้อย และไม่มีลูกจ้างรายอื่นได้รับบาดเจ็บ เนื่องจากในเวลาเกิดเหตุยังไม่เป็นเวลาเริ่มงาน ส่วนนายธนพัฒน์ฯ ลูกจ้างที่ได้รับบาดเจ็บถูกนําส่งโรงพยาบาลพญาไทศรีราชา แพทย์ได้ทําการรักษาและให้กลับบ้านได้ ทั้งนี้ได้สั่งการให้เจ้าหน้าที่สปส.ชลบุรีได้เดินทางไปเยี่ยมลูกจ้างที่ได้รับบาดเจ็บและดําเนินการให้ได้รับสิทธิประโยชน์ตามกฎหมายต่อไป สําหรับสาเหตุของเพลิงไหม้ในครั้งนี้พนักงานตรวจความปลอดภัย สสค.ชลบุรี จะได้ดําเนินการตรวจสอบสาเหตุข้อเท็จจริงต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า เบื้องต้นพนักงานตรวจความปลอดภัย สสค.ชลบุรี ได้ตรวจสอบแล้วพบว่า ได้มีการปฏิบัติตามกฎหมายความปลอดภัยฯ เช่น มีการฝึกซ้อมดับเพลิงและอพยพหนีไฟ การอบรมดับเพลิงขั้นต้น เป็นต้น อย่างไรก็ตาม พนักงานตรวจความปลอดภัยจะเรียกนายจ้างมาสอบข้อเท็จจริงเพิ่มเติมในวันที่ 24 กุมภาพันธ์นี้
ซึ่งเหตุเพลิงไหม้ในครั้งนี้ส่งผลให้อาคารที่ใช้ปฏิบัติงานได้รับความเสียหายไม่สามารถปฏิบัติงานได้ตามปกตินายจ้างจะใช้มาตรการหยุดกิจการชั่วคราว โดยจ่ายเงินให้ลูกจ้างร้อยละ 75 ตลอดระยะเวลาที่หยุด ทั้งนี้พนักงานตรวจแรงงานจะติดตามอย่างใกล้ชิดเพื่อให้ลูกจ้างได้รับสิทธิประโยชน์ตามที่กฎหมายกําหนด
ทางด้าน นายบุญสงค์ ทัพชัยยุทธ์ เลขาธิการสํานักงานประกันสังคม (สปส.) กล่าวเพิ่มว่า ในส่วนของสํานักงานประกันสังคมจังหวัดชลบุรี สาขาศรีราชา ได้ตรวจสอบแล้วพบว่า ลูกจ้างผู้ได้รับบาดเจ็บ 1 ราย เป็นผู้ประกันตนตามกฎหมาย ชื่อ นายธนพัฒน์ จิตรักษ์ อายุ 31 ปี ได้รับบาดเจ็บไฟไหม้ที่แขนทั้งสองข้าง จะได้รับค่ารักษาพยาบาลเท่าที่จ่ายจริงตามความจําเป็นแต่ไม่เกินตามอัตราที่กําหนดในกฎกระทรวง จนสิ้นสุดการรักษาพยาบาล กรณีลูกจ้างหยุดพักรักษาตัวตามคําสั่งแพทย์จะได้รับค่าทดแทน 70% ของค่าจ้าง ตั้งแต่วันแรกที่หยุดงานแต่ไม่เกิน 1 ปี
รัฐบาลไทย-ข่าวทำเนียบรัฐบาล-บริษัท JKN พร้อมทีมนางงามจักรวาลประจำปี 2022 เข้าพบนายกฯ พร้อมร่วมมือกับรัฐบาลขับเคลื่อน Soft power ไทยไปสู่ระดับโลกผ่านการจัดประกวดนางงามจักรวาล
วันอังคารที่ 14 กุมภาพันธ์ 2566
บริษัท JKN พร้อมทีมนางงามจักรวาลประจําปี 2022 เข้าพบนายกฯ พร้อมร่วมมือกับรัฐบาลขับเคลื่อน Soft power ไทยไปสู่ระดับโลกผ่านการจัดประกวดนางงามจักรวาล
บริษัท JKN พร้อมทีมนางงามจักรวาลประจําปี 2022 เข้าพบนายกฯ พร้อมร่วมมือกับรัฐบาลขับเคลื่อน Soft power ไทยไปสู่ระดับโลกผ่านการจัดประกวดนางงามจักรวาล
วันนี้ (14 กุมภาพันธ์ 2566) เวลา 13.50 น. ณ ห้องรับรอง 1 ตึกบัญชาการ 1 ทําเนียบรัฐบาล คุณแอน จักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการ บริษัท เจเคเอ็น โกลบอล กรุ๊ป จํากัด (มหาชน) หรือ JKN และเจ้าขององค์กรนางงามจักรวาล (Miss Universe Organization: MUO) พร้อมทีมนางงามจักรวาลประจําปี 2022 เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีรู้สึกยินดีที่ในวันนี้ บริษัท JKN และองค์กรนางงามจักรวาล พร้อมนางสาว R’Bonney Gabriel นางงามจักรวาลปี 2022 นางสาว Andreina Martinez รองอันดับ 2 และนางสาว Gabriela Dos Santos ตําแหน่ง Top 5 จากการประกวดนางงามจักรวาลปี 2022 ได้มาพบปะกันในวันนี้ พร้อมกล่าวชื่นชมความสําเร็จของเวที Miss Universe ที่ปัจจุบันมีเจ้าของเป็นคนไทย และได้มีการนําเสนอ Soft power ของไทยผ่านเวทีการประกวด สอดคล้องกับนโยบายของรัฐบาลที่ส่งเสริมและขับเคลื่อน Soft power ของไทยที่มีศักยภาพไปสู่สายตานานาชาติ
ประธานเจ้าหน้าที่บริหารและกรรมการผู้จัดการบริษัท JKN กล่าวขอบคุณนายกรัฐมนตรีที่อนุญาตให้เข้าเยี่ยมคารวะ การนําทีมนางงามจักรวาลปี 2022 มาพบนายกรัฐมนตรีในวันนี้ถือเป็นโอกาสที่จะพูดคุยหารือกับรัฐบาล ยินดีที่เวที Miss Universe มีส่วนในการส่งเสริมและขับเคลื่อน Soft power ของไทย ซึ่งการที่คนไทยเป็นเจ้าของการจัดการประกวดนางงามจักรวาลที่มีผู้รับชมหลายร้อยล้านคนทั่วโลก สามารถเป็นอีกช่องทางหนึ่งในการนําเสนอความเป็นไทยไปสู่สายตาคนทั่วโลกได้ พร้อมกล่าวถึงการเป็นเจ้าภาพการประกวดนางงามจักรวาลของไทยในปีหน้า เชื่อมั่นว่าจะช่วยดึงดูดให้คนจากทั่วโลกเดินทางมายังประเทศไทย ช่วยขับเคลื่อนเศรษฐกิจ และการสร้างรายได้ให้ประเทศจากอุตสาหกรรมการท่องเที่ยวได้อย่างมาก
สําหรับทีมนางงามจักรวาลปี 2022 กล่าวแสดงความรู้สึกประทับใจที่ได้เดินทางมาประเทศไทย และได้เข้าพบกับนายกรัฐมนตรีในวันนี้ พร้อมกล่าวชื่นชมถึงความสวยงามของประเทศไทย และอาหารไทยที่รสชาติดี ด้านนายกรัฐมนตรีพร้อมร่วมมือกับทุกหน่วยงาน รวมถึงบริษัท JKN และองค์กรนางงามจักรวาล เพื่อเสริมสร้างภาพลักษณ์ที่ดีให้กับประเทศไทย ขับเคลื่อน Soft power ของไทยไปสู่ระดับโลก ผ่านการจัดกิจกรรมที่เกี่ยวข้องกับการประกวดนางงามจักรวาล เพื่อกระตุ้นการท่องเที่ยวและเศรษฐกิจ
รัฐบาลไทย-ข่าวทำเนียบรัฐบาล-เอกชนหนุนฝึกแรงงานติดตั้งกล้องวงจรปิดแบบ 4G mobile สู่ช่างยุคดิจิทัล
วันอังคารที่ 14 กุมภาพันธ์ 2566
เอกชนหนุนฝึกแรงงานติดตั้งกล้องวงจรปิดแบบ 4G mobile สู่ช่างยุคดิจิทัล
วันที่ 14 ก.พ.66 กระทรวงแรงงาน โดยกรมพัฒนาฝีมือแรงงาน จัดพิธีลงนามบันทึกข้อตกลงความร่วมมือว่าด้วยการพัฒนาฝีมือแรงงานการติดตั้งบํารุงรักษากล้องวงจรปิดและกล้องติดรถยนต์ ระหว่าง กรมพัฒนาฝีมือแรงงาน กับ บริษัท ดิจิตอลโฟกัส จํากัด
รัฐบาลไทย-ข่าวทำเนียบรัฐบาล-นายกรัฐมนตรีเปิดงานมหกรรมว่าวสุราษฎร์ธานี ประชาสัมพันธ์สถานที่ท่องเที่ยว กระตุ้นเศรษฐกิจการท่องเที่ยว สร้างรายได้ในท้องถิ่น
วันจันทร์ที่ 13 กุมภาพันธ์ 2566
13/02/2566
นายกรัฐมนตรีเปิดงานมหกรรมว่าวสุราษฎร์ธานี ประชาสัมพันธ์สถานที่ท่องเที่ยว กระตุ้นเศรษฐกิจการท่องเที่ยว สร้างรายได้ในท้องถิ่น
นายกรัฐมนตรีเปิดงานมหกรรมว่าวสุราษฎร์ธานี ประชาสัมพันธ์สถานที่ท่องเที่ยว กระตุ้นเศรษฐกิจการท่องเที่ยว สร้างรายได้ในท้องถิ่น
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (13 กุมภาพันธ์ 2566) เวลา 18.30 น. ณ หาดนายอําเภอ อําเภอไชยา จังหวัดสุราษฎร์ธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานเปิดงานมหกรรมว่าวสุราษฎร์ธานี (Suratthani Kite Festival) ซึ่งได้รับความร่วมมือจากหน่วยงานทั้งภาครัฐ และภาคเอกชน รวมทั้งภาคีเครือข่ายร่วมกันจัดงาน โดยมีกลุ่มเป้าหมายคือประชาชนทั่วไป ทั้งชาวไทยและชาวต่างประเทศที่เดินทางมาเที่ยวจังหวัดสุราษฎร์ธานี และจังหวัดใกล้เคียง ทั้งนี้ มีวัตถุประสงค์เพื่อส่งเสริมการท่องเที่ยวในจังหวัดสุราษฎร์ธานี โดยใช้ศิลปวัฒนธรรมและภูมิปัญญาท้องถิ่น ใช้ประเพณีเล่นว่าวเป็นสื่อกลางการอนุรักษ์การเล่นว่าวไทยที่มีมานาน ประชาสัมพันธ์สถานที่ท่องเที่ยว และผลิตภัณฑ์ท้องถิ่น สินค้า OTOP ของดีของจังหวัดสุราษฎร์ธานี กระตุ้นเศรษฐกิจจากการท่องเที่ยว นําไปสู่การสร้างรายได้ให้เกิดขึ้นในท้องถิ่น ซึ่งจะนําไปสู่การพัฒนาเศรษฐกิจการท่องเที่ยวที่ยั่งยืนในระดับประเทศต่อไป
นายกรัฐมนตรีกล่าวเปิดงานมหกรรมว่าวสุราษฎร์ธานี (Suratthani Kite Festival) ว่า วัตถุประสงค์ในการจัดงานครั้งนี้ เพื่ออนุรักษ์การเล่นว่าวไทย ซึ่งการจัดแสดงโชว์ว่าวไทยและว่าวแฟนซีหาดูได้ยากในต่างประเทศ การจัดมหกรรมดังกล่าวจะทําให้เป็นที่รู้จักอย่างแพร่หลายมากยิ่งขึ้น และสร้างความตื่นตาตื่นใจแก่นักท่องเที่ยว ถือเป็นการประชาสัมพันธ์สถานที่ท่องเที่ยวที่สําคัญของจังหวัดสุราษฎร์ธานีให้เป็นที่รู้จักแก่นักท่องเที่ยวทั้งชาวไทยและชาวต่างประเทศ อันจะนําไปสู่การสร้างรายได้ทางเศรษฐกิจจากการท่องเที่ยวของจังหวัดสุราษฎร์ธานี ซึ่งเป็นรายได้หลักของประเทศอย่างยั่งยืน
นายกรัฐมนตรีขอให้ช่วยกันรักษาบรรยากาศแห่งความสุขแบบนี้เอาไว้ เพื่อสร้างโอกาสด้านการท่องเที่ยว ผลักดันให้เป็นจุดแข็งของการท่องเที่ยวในจังหวัด ให้เป็น soft power อย่าทําร้ายโอกาสการสร้างรายได้ด้วยความขัดแย้ง พร้อมกล่าวชื่นชมชาวสุราษฎร์ที่ให้การต้อนรับอย่างอบอุ่น ผ่านรอยยิ้มและแววตาที่มีแต่ความจริงใจ รู้สึกดีและมีความสุขทุกครั้งที่ลงพื้นที่ภาคใต้
สําหรับงานมหกรรมว่าวสุราษฎร์ธานี (Suratthani Kite Festival) ประกอบด้วยกิจกรรมต่าง ๆ มากมาย ภายในงานประกอบไปด้วยกิจกรรม การจัดแสดงโชว์ว่าวไทยและว่าวแฟนซีจากต่างประเทศ นิทรรศการว่าวมีชีวิต และสื่อสร้างสรรค์ การจัดแสดงสินค้าพื้นเมือง สินค้า OTOP ของดีจังหวัดสุราษฎร์ธานี การแข่งขันว่าวบินสูง การประกวดว่าวประเภทสวยงามและประเภทความคิดสร้างสรรค์ กิจกรรมการแสดง แสง สี เสียง การจัดจุดถ่ายภาพ จุดเช็คอิน สําหรับนักท่องเที่ยวแชะ&แชร์ การแข่งขันวอลเลย์บอลชายหาด การแข่งขันฟุตบอลชายหาด การแข่งขันกีฬาพื้นบ้าน การแข่งขันการทําอาชีพในชุมชน กิจกรรม Kite running กิจกรรมการแสดงของนักเรียนในพื้นที่จังหวัดสุราษฎร์ธานี และการจดทะเบียนสมรสในวันแห่งความรัก ผู้ที่สนใจเข้าชมงานมหกรรมว่าวสุราษฎร์ธานี Suratthani Kite Festival สามารถเดินทางเข้าชมได้ โดยงานจัดขึ้นระหว่างวันที่ 10-14 กุมภาพันธ์ 2566 ณ บริเวณหาดนายอําเภอ ตําบลตะกรบ อําเภอไชยา จังหวัดสุราษฎร์ธานี
รัฐบาลไทย-ข่าวทำเนียบรัฐบาล-“สาธิต” แนะใช้วันวาเลนไทน์เริ่มต้นวางแผนครอบครัว แนะผู้ชายอยากมีบุตร อย่าอาบน้ำอุ่นจัดนานเกินก่อนมีเพศสัมพันธ์ เสี่ยงกระทบคุณภาพและปริมาณอสุจิ
วันอังคารที่ 14 กุมภาพันธ์ 2566
“สาธิต” แนะใช้วันวาเลนไทน์เริ่มต้นวางแผนครอบครัว แนะผู้ชายอยากมีบุตร อย่าอาบน้ําอุ่นจัดนานเกินก่อนมีเพศสัมพันธ์ เสี่ยงกระทบคุณภาพและปริมาณอสุจิ
รัฐมนตรีช่วยว่าการกระทรวงสาธารณสุข เปิดตัวโฆษกคนใหม่ช่วยสื่อสารงานกระทรวง แนะกลุ่มที่อยากมีบุตรให้ใช้ “วันวาเลนไทน์” เป็นจุดเริ่มต้นนัดคลินิกตรวจสุขภาพ วางแผนครอบครัว ส่วนผู้ชายอย่าอาบน้ําอุ่นจัดนานเกินก่อนมีเพศสัมพันธ์
รัฐมนตรีช่วยว่าการกระทรวงสาธารณสุข เปิดตัวโฆษกคนใหม่ช่วยสื่อสารงานกระทรวง แนะกลุ่มที่อยากมีบุตรให้ใช้ “วันวาเลนไทน์” เป็นจุดเริ่มต้นนัดคลินิกตรวจสุขภาพ วางแผนครอบครัว ส่วนผู้ชายอย่าอาบน้ําอุ่นจัดนานเกินก่อนมีเพศสัมพันธ์ เหตุอุณหภูมิสูงเกินไปส่งผลต่อคุณภาพและปริมาณ “อสุจิ”
วันนี้ (14 กุมภาพันธ์ 2566) ที่กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ตนได้ตั้ง นพ.โอฬาริก มุสิกวงศ์ สูตินรีแพทย์ รพ.เจ้าพระยาอภัยภูเบศร ซึ่งมาช่วยราชการกรมอนามัย เป็นโฆษกรัฐมนตรีช่วยว่าการกระทรวงสาธารณสุข แทนคนเดิมที่ยื่นลาออกเมื่อสัปดาห์ก่อน เพื่อช่วยสื่อสารงานกระทรวงสาธารณสุขในส่วนของกรมต่างๆ ที่ได้รับมอบหมายจากรัฐมนตรีว่าการกระทรวงสาธารณสุขให้ดูแล โดยเฉพาะในช่วงที่รัฐบาลหากหมดวาระจะมาช่วยในการสื่อสารประเด็นต่างๆ ที่กําลังขับเคลื่อน ทั้งก้าวท้าใจ Season 5 การจับคลินิกเถื่อน หมอกระเป๋า การทําฟาสต์แทร็กการอนุญาตและจําหน่ายช่อดอกกัญชา ของ อย. รวมถึงเรื่องงานอนามัยเจริญพันธุ์ด้วย และเนื่องจากวันนี้เป็นวันแห่งความรัก จึงอยากสื่อสารว่าวันวาเลนไทน์ “รักเป็น ปลอดภัย สุขกายสบายใจ” โดยแนะนําให้นัดคลินิกเพื่อตรวจสุขภาพความพร้อมของคู่รัก เพื่อเริ่มต้นมีเพศสัมพันธ์ด้วยความปลอดภัย และปรึกษาวางแผนครอบครัว ส่วนกลุ่มที่ยังไม่พร้อมต้องให้ความสําคัญกับการป้องกันการตั้งครรภ์และโรคติดต่อทางเพศสัมพันธ์ โดยยังรณรงค์ให้ใส่ถุงยางอนามัยเพื่อป้องกันเช่นเดิม
ด้าน นพ.โอฬาริก กล่าวว่า มีงานวิจัยว่าอุณหภูมิความร้อนมีผลกับตัวอสุจิ รวมถึงผู้ที่ใส่กางเกงยีนส์รัดแน่นๆ นั่งขับรถมอเตอร์ไซค์นานๆ รวมถึงนักกีฬาปั่นจักรยาน จะมีอสุจิที่น้อยกว่าคนทั่วไป ทั้งปริมาณและคุณภาพแต่ยังไม่มีตัวเลขที่แน่ชัดว่าระยะเวลานานเท่าใด ซึ่งอสุจิจะสร้างได้ดี อุณหภูมิต้องต่ํากว่าอุณหภูมิร่างกายประมาณ 1-2 องศาเซลเซียส ดังนั้น หากต้องการมีบุตร แนะนําผู้ชายให้ลดการอาบน้ําอุ่นจัดนานๆ ก่อนมีเพศสัมพันธ์ หลีกเลี่ยงการสวมกางเกงรัดแน่น ส่วนในผู้หญิงอุณหภูมิไม่มีผลต่อคุณภาพของไข่เนื่องจากอยู่ในร่างกายในอุณหภูมิที่เหมาะสมอยู่แล้ว
***************************************** 14 กุมภาพันธ์ 2566
รัฐบาลไทย-ข่าวทำเนียบรัฐบาล-บขส. ตรวจจับรถตู้ร่วมฯ ทำผิดเงื่อนไขการเดินรถ พร้อมแจ้งความเอาผิดผู้ที่ตั้งวินเถื่อน - จัดคิวรับผู้โดยสารขึ้นรถที่จุดจอดนวนคร
วันอังคารที่ 14 กุมภาพันธ์ 2566
บขส. ตรวจจับรถตู้ร่วมฯ ทําผิดเงื่อนไขการเดินรถ พร้อมแจ้งความเอาผิดผู้ที่ตั้งวินเถื่อน - จัดคิวรับผู้โดยสารขึ้นรถที่จุดจอดนวนคร
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า ได้รับแจ้งจากงานตรวจการ สํานักอํานวยการ บริษัท ขนส่ง จํากัด ว่า เมื่อวันที่ 13 กุมภาพันธ์ 2566 ได้นําเจ้าหน้าที่งานตรวจการลงพื้นที่ตรวจสอบการเดินรถของรถตู้ร่วมบริการที่อยู่ในการกํากับดูแลของ บขส. บริเวณจุดรับ-ส่งผู้โดยสารนวนคร (ขาเข้า) บนเส้นทางคู่ขนาน ถนนทางหลวงหมายเลข 1 พหลโยธิน ตําบลคลองหนึ่ง อําเภอคลองหลวง จังหวัดปทุมธานี หลังได้รับแจ้งว่า มีผู้มาตั้งวินและจัดคิวเรียกเก็บค่าบริการโดยไม่ถูกต้อง ซึ่งจากการตรวจสอบ พบว่า มีรถตู้โดยสารร่วมบริการ ของ บขส. เข้าทําการเดินรถ โดยมิได้รับอนุญาต จากกรมการขนส่งทางบก และนํารถออกมาให้บริการผู้โดยสาร โดยไม่ชําระค่าธรรมเนียมปล่อยรถ รวมทั้งไม่นํารถเข้าใช้สถานีขนส่งฯ ตามเงื่อนไขการเดินรถของ บขส. ทั้งนี้ บขส.จะเรียกผู้ประกอบการรถตู้มาชี้แจง และจะดําเนินการลงโทษตามระเบียบของบริษัทฯ ต่อไป
นอกจากนี้ ยังพบว่ามีบุคคลภายนอกมาตั้งวินเป็นจุดรับ - ส่ง ผู้โดยสาร และได้นํารถตู้โดยสารมาวิ่งทับซ้อนเส้นทาง โดยไม่ได้รับอนุญาตด้วย สําหรับการลงพื้นที่ปฏิบัติหน้าที่ของเจ้าหน้าที่งานตรวจการของ บขส. เป็นไปตามหน้าที่ เพื่อกํากับดูแล รถบริษัทฯ รถร่วมบริษัทฯ รถตู้ร่วมบริการฯ ให้ปฏิบัติตามกฎหมาย คําสั่งบริษัทฯ ระเบียบ และข้อกําหนดในสัญญารถร่วม เพื่อความเป็นระเบียบเรียบร้อย เป็นธรรมไม่เอารัดเอาเปรียบผู้ประกอบการรายอื่นที่ปฏิบัติตามระเบียบอย่างถูกต้อง โดยคํานึงถึงความปลอดภัยของผู้โดยสารเป็นสําคัญ
ในเบื้องต้นได้มีการแจ้งความดําเนินคดีกับบุคคลที่ได้จัดตั้งวินเถื่อนและมีการแสดงอากัปกิริยา ไม่พอใจ ใช้คําพูดหยาบคาย หมิ่นประมาทพนักงานเจ้าหน้าที่ที่ปฏิบัติงาน และหลังจากนี้ บขส. จะมีการประสานไปยังเจ้าหน้าที่ตํารวจ สน.คลองหลวง และกรมการขนส่งทางบก เพื่อร่วมกันแก้ไขปัญหาที่เกิดขึ้นด้วย
รัฐบาลไทย-ข่าวทำเนียบรัฐบาล-กรมทางหลวงชนบท รองรับการเติบโตของเมืองในอนาคต ส่งเสริมเศรษฐกิจการค้าการขนส่ง
วันอังคารที่ 14 กุมภาพันธ์ 2566
กรมทางหลวงชนบท รองรับการเติบโตของเมืองในอนาคต ส่งเสริมเศรษฐกิจการค้าการขนส่ง
แก้ไขปัญหาการจราจรติดขัด ตามนโยบายของรัฐมนตรีว่าการกระทรวงคมนาคม สร้างถนนผังเมืองรวมเมืองอุตรดิตถ์ คาดแล้วเสร็จกลางปี 2566
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนนสาย ง1 ผังเมืองรวมเมืองอุตรดิตถ์ จังหวัดอุตรดิตถ์ ปัจจุบันมีความคืบหน้าไปแล้วกว่า 80% ขณะนี้อยู่ระหว่างดําเนินงานผิวทางแอสฟัลท์ติกคอนกรีต งานติดตั้งป้ายจราจร และงานทาสีตีเส้นผิวจราจร คาดว่าแล้วเสร็จสมบูรณ์ในช่วงกลางปี 2566
ทช. ได้ดําเนินโครงการก่อสร้างถนนสาย ง1 ผังเมืองรวมเมืองอุตรดิตถ์ เพื่อรองรับการเจริญเติบโตของเมืองในอนาคต ช่วยแบ่งเบาการจราจรบนถนนทางหลวงสายหลัก แก้ไขการจราจรติดขัดในเขตชุมชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ตลอดจนเพิ่มโอกาสทางด้านเศรษฐกิจการค้าการขนส่ง ยกระดับคุณภาพชีวิตที่ดีให้ประชาชนสามารถสัญจรได้อย่างสะดวก รวดเร็ว และปลอดภัยมากยิ่งขึ้น รวมถึงเส้นทางเชื่อมไปยังสถานศึกษา โรงพยาบาล สถานีรถไฟ และหน่วยงานราชการที่สําคัญหลายแห่งในตัวเมืองอุตรดิตถ์ โครงการมีจุดเริ่มต้นจากถนนทางหลวงแผ่นดินหมายเลข 1045 บริเวณทางแยกม่อนดินแดงไปบรรจบกับถนนทางหลวงแผ่นดินหมายเลข 1041 จุดสิ้นสุดโครงการเชื่อมกับถนนทางหลวงแผ่นดินหมายเลข 102 และ 117 บริเวณห้างเทสโก้โลตัส (สาขาอุตรดิตถ์) มีความยาวพื้นที่ก่อสร้างรวมทั้งสิ้น 7.425 กิโลเมตร ก่อสร้างเป็นถนนแอสฟัลท์ติกคอนกรีตขนาด 4 ช่องจราจร กว้างช่องละ 3.50 เมตร ไหล่ทางกว้าง 2.50 เมตร ช่วงบริเวณทางแยกก่อสร้างเป็นผิวจราจรแบบคอนกรีตเสริมเหล็ก เขตทางทั่วไป 30 - 50 เมตร มีระบบระบายน้ํา ไฟฟ้าแสงสว่าง สัญญาณไฟจราจร สะพานลอยคนเดินข้าม และสิ่งอํานวยความปลอดภัยบนสายทาง ใช้งบประมาณในการก่อสร้างรวม 336 ล้านบาท
รัฐบาลไทย-ข่าวทำเนียบรัฐบาล-ครม. มีมติอนุมัติเปิดสถานกงสุลกิตติมศักดิ์และแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี อำนวยความสะดวกให้บริการด้านกงสุลแก่ชาวสวิสฯและครอบครัว จ. ชลบุรีและใกล้เคียง
วันอังคารที่ 14 กุมภาพันธ์ 2566
14/02/2566
ครม. มีมติอนุมัติเปิดสถานกงสุลกิตติมศักดิ์และแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี อํานวยความสะดวกให้บริการด้านกงสุลแก่ชาวสวิสฯและครอบครัว จ. ชลบุรีและใกล้เคียง
ครม. มีมติอนุมัติเปิดสถานกงสุลกิตติมศักดิ์และแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี อํานวยความสะดวกให้บริการด้านกงสุลแก่ชาวสวิสฯและครอบครัว จ. ชลบุรีและใกล้เคียง ยกระดับความสัมพันธ์ 2 ประเทศ เน้นด้านเศรษฐกิจและนวัตกรรมในระดับท้องถิ่น
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 14 กุมภาพันธ์ 2566 ว่า ที่ประชุมครม. มีมติอนุมัติให้สมาพันธรัฐสวิสเปิดสถานกงสุลกิตติมศักดิ์สมาพันธรัฐสวิส ณ จังหวัดชลบุรี และแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี ตามที่กระทรวงการต่างประเทศเสนอเพื่อเป็นการแบ่งเบาภาระงานด้านการให้บริการกงสุลของสถานเอกอัครราชทูตสหพันธรัฐสวิสประจําประเทศไทยและอํานวยความสะดวกในการให้บริการด้านกงสุลแก่ชาวสวิสและครอบครัวที่พํานักใน จ. ชลบุรีและบริเวรณใกล้เคียง รวมทั้งจะเป็นกลไกพัฒนาความสัมพันธ์ระดับประชาชนและความร่วมมือระหว่างไทยและสวิสในระดับท้องถิ่น โดยเฉพาะด้านเศรษฐกิจและนวัตกรรม ซึ่งสวิสมีความเชี่ยวชาญและมีศักยภาพที่อาจช่วยพัฒนาขีดความสามารถของหน่วยงานท้องถิ่นได้
น.ส.ทิพานัน กล่าวว่า การพิจารณาเปิดสถานกงสุลกิตติมศักดิ์และการแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี เป็นไปตามหลักต่างตอบแทน โดยที่ประเทศไทยมีสถานเอกอัครราชทูต ณ กรุงเบิร์น เป็นสํานักงานทางการทูตในสมาพันธรัฐสวิสและมีการเปิดสถานกงสุลกิตติมศักดิ์ในสวิส 3 แห่ง ณ เมืองบาเซิล นครซูริก และนครเจนีวา ดังนั้นสถานกงสุลกิตติมศักดิ์สมาพันธรัฐสวิส ณ จังหวัดชลบุรี จะเป็นแห่งที่ 3 ในประเทศไทศไทย โดยมีสถานกงสุลกิตติมศักดิ์สมาพันธรัฐสวิส ณ จังหวัดเชียงใหม่ และสถานกงสุลกิตติมศักดิ์สมาพันธรัฐสวิส ณ จังหวัดภูเก็ต เป็นแห่งที่ 1 และ 2 ตามลําดับ
“สถานกงสุลกิตติมศักดิ์สมาพันธรัฐสวิส ณ จังหวัดชลบุรี ตั้งอยู่เลขที่ 489/9 หมู่ 12 ถนนหาดจอมเทียน ซอย 5 ตําบลหนองปรือ อําเภอบางละมุง จังหวัดชลบุรี มีเขตกงสุลครอบคลุม 4 จังหวัด คือ ชลบุรี ระยอง จันทบุรี และตราด และสําหรับกงสุลกิตติมศักดิ์สมาพันธรัฐสวิส ณ จังหวัดชลบุรี ได้แต่งตั้งนางเอ็สเทอร์ เคาฟ์มันน์ (Mrs. Esther Kaufmann) ให้ดํารงตําแหน่งกงสุลกิตติมศักดิ์สมาพันธรัฐสวิส” น.ส.ทิพานัน กล่าว
รัฐบาลไทย-ข่าวทำเนียบรัฐบาล-รฟม. ยกระดับสร้างความปลอดภัย จัดอบรมหลักสูตร "ความปลอดภัยในงานก่อสร้าง โครงการระบบรถไฟฟ้าขนส่งมวลชน” ให้แก่ พนักงาน รฟม. ที่ปรึกษาและผู้รับจ้าง
วันอังคารที่ 14 กุมภาพันธ์ 2566
รฟม. ยกระดับสร้างความปลอดภัย จัดอบรมหลักสูตร "ความปลอดภัยในงานก่อสร้าง โครงการระบบรถไฟฟ้าขนส่งมวลชน” ให้แก่ พนักงาน รฟม. ที่ปรึกษาและผู้รับจ้าง
.....
การรถไฟฟ้าขนส่งมวลชนแห่งประเทศไทย (รฟม.) กระทรววงคมนาคมร่วมกับศูนย์ความปลอดภัยในการทํางานเขต 12 กรมสวัสดิการและคุ้มครองแรงงาน จัดอบรมหลักสูตร “ความปลอดภัยในงานก่อสร้างโครงการระบบรถไฟฟ้าขนส่งมวลชน” ให้แก่พนักงาน รฟม. ที่ได้รับมอบหมายให้ปฏิบัติงานภาคสนามเกี่ยวกับงานก่อสร้าง กลุ่มบริษัทที่ปรึกษาผู้รับจ้าง/ผู้รับสัมปทาน โครงการระบบรถไฟฟ้าขนส่งมวลชน ตลอดจนประชาชนผู้ที่สนใจเข้าร่วมอบรม โดยมีวิทยากรรับเชิญจากศูนย์ความปลอดภัยในการทํางานเขต 12 กรมสวัสดิการและคุ้มครองแรงงาน และ บริษัท เพอร์เฟคเซฟตี้ เทรนนิ่ง แอนด์ คอนซัลติ้ง จํากัด ร่วมให้ความรู้และถ่ายทอดทักษะที่จําเป็นเกี่ยวกับความปลอดภัยในงานก่อสร้างตามที่กฎหมายกําหนด
ทั้งนี้ กิจกรรมดังกล่าวจะช่วยส่งเสริมให้บุคลากรของ รฟม. ที่ปรึกษา ผู้รับจ้าง/ผู้รับสัมปทาน รวมถึงผู้ที่เกี่ยวข้องในการทํางานก่อสร้าง มีความรู้ความเข้าใจและสามารถนําไปใช้ปฏิบัติได้อย่างถูกต้อง ตลอดจนเพื่อให้เกิดความตระหนักด้านอาชีวอนามัยและความปลอดภัยในงานก่อสร้าง รวมถึงกระตุ้นให้เกิดความร่วมมือร่วมใจในการบริหารจัดการความปลอดภัยในงานก่อสร้างอย่างเป็นรูปธรรม เพื่อลดความเสี่ยงและป้องกันอันตรายที่อาจก่อให้เกิดความเสียหายต่อชีวิตและทรัพย์สิน รวมถึงสร้างความเชื่อมั่นให้แก่ประชาชน พร้อมทั้งส่งเสริมภาพลักษณ์ที่ดีด้านอาชีวอนามัยและความปลอดภัยให้แก่ รฟม.
ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร.0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.สุราษฎร์ธานี
วันอังคารที่ 14 กุมภาพันธ์ 2566
นายกรัฐมนตรี ตรวจราชการ จ.สุราษฎร์ธานี
วันจันทร์ที่ 13 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.สุราษฎร์ธานี ในวันนี้(13ก.พ.66)
โดยตรวจติดตามโครงการบรรเทาอุทกภัยและบริหารจัดการน้ําพื้นที่ อ.ไชยาทั้งระบบ
โครงการประตูระบายน้ําคลองหัววัว ต.เสม็ด อ.ไชยา และเดินทางไปเปิดงานมหกรรมว่าวสุราษฎร์ธานี
ประจําปี 2566 ซึ่งเป็นการส่งเสริมและอนุรักษ์การละเล่นพื้นบ้าน
ตลอดจนใช้ศิลปวัฒนธรรมและภูมิปัญญาท้องถิ่นประชาสัมพันธ์แหล่งท่องเที่ยว ผลิตภัณฑ์ท้องถิ่น
และของดีชุมชนให้เป็นที่รู้จักแก่นักท่องเที่ยว กระตุ้นเศรษฐกิจและการท่องเที่ยวของ จ.สุราษฎร์ธานี
งานมีตั้งแต่วันที่ 10 – 14 ก.พ.2566 เวลา 10.00 – 21.00 น. บริเวณหาดนายอําเภอ ต.ตะกรบ อ.ไชยา
จ.สุราษฎร์ธานี โดยวันพรุ่งนี้(14ก.พ.66)จะมีกิจกรรมจดทะเบียนสมรส Kite of love ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กองทุนพัฒนาสื่อปลอดภัยและสร้างสรรค์ เยี่ยมชมระบบ e-Document กระทรวงดีอีเอส
วันอังคารที่ 14 กุมภาพันธ์ 2566
กองทุนพัฒนาสื่อปลอดภัยและสร้างสรรค์ เยี่ยมชมระบบ e-Document กระทรวงดีอีเอส
กองทุนพัฒนาสื่อปลอดภัยและสร้างสรรค์ เยี่ยมชมระบบ e-Document กระทรวงดีอีเอส
14 ก.พ 66 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ต้อนรับ ดร.ธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ และคณะผู้บริหาร เข้าดูงานระบบ e-Document ของสํานักงานปลัดกระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-เจ้าท่าชลบุรี เผยความคืบหน้าขจัดคราบน้ำมัน เรือ MSC ALEXA จากการปั๊มน้ำอับเฉาเรือออก 2,000 ลิตร
วันอังคารที่ 14 กุมภาพันธ์ 2566
เจ้าท่าชลบุรี เผยความคืบหน้าขจัดคราบน้ํามัน เรือ MSC ALEXA จากการปั๊มน้ําอับเฉาเรือออก 2,000 ลิตร
...
นายสรพงศ์ ไพฑูรย์พงษ์ รักษาการอธิบดีกรมเจ้าท่า ได้มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) สั่งการให้สํานักงานเจ้าท่าภูมิภาคสาขาชลบุรี เร่งขจัดคราบน้ํามันให้เสร็จโดยเร็ว ลดผลกระทบต่อสิ่งแวดล้อม ดําเนินการตามกฎหมายอย่างเคร่งครัด และห้ามปล่อยเรือออกจากท่าเด็ดขาด เป็นไปตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ)
วันที่ 14 กุมภาพันธ์ 2566 สํานักงานเจ้าท่าภูมิภาคสาขาชลบุรี ได้รายงานความคืบหน้า(เพิ่มเติม) กรณี เรือ MSC ALEXA ทําน้ํามันรั่วไหลลงทะเล สภาพทะเลพื้นที่น้ํามันหกยังมีคราบน้ํามันบางๆและฟิล์มน้ํามันปริมาณเล็กน้อย โดยสํานักงานเจ้าท่าภูมิภาคสาขาชลบุรี สํานักงานควบคุมการจราจรและความปลอดภัยทางทะเล ร่วมกันดําเนินการ แจ้งความร้องทุกข์และเข้าให้การสอบปากคําต่อพนักงานสอบสวน สถานีตํารวจภูธรแหลมฉบัง ทางสถานีตํารวจภูธรแหลมฉบัง จะเรียกนายเรือเข้ารับทราบข้อกล่าวหา ในวันที่ 14 กุมภาพันธ์ 2566 พร้อมนี้ จะดําเนินการเก็บความเรียบร้อยในการขจัดคราบน้ํามันอย่างต่อเนื่อง พร้อมทําความสะอาดข้างเรือและเฟนเดอร์ท่าเรือ คาดว่าจะแล้วเสร็จกลับสู่สภาพเดิมภายในวันนี้ เพื่อลดผลกระทบต่อสิ่งแวดล้อมให้กลับมาคงเดิมโดยเร็ว
รัฐบาลไทย-ข่าวทำเนียบรัฐบาล-ผู้ตรวจฯ สมพล ลงพื้นที่ตรวจราชการ จันทบุรี
วันพุธที่ 22 กุมภาพันธ์ 2566
22/02/2566
ผู้ตรวจฯ สมพล ลงพื้นที่ตรวจราชการ จันทบุรี
นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่ตรวจราชการ จันทบุรี
เมื่อวันที่ 21 กุมภาพันธ์ 2566 เวลา 09.00 น. ผู้ตรวจราชการกระทรวงอุตสาหกรรม (นายสมพล โนดไธสง) ตรวจราชการกรณีปกติ รอบที่ 1 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดจันทบุรี (สอจ.จันทบุรี) มีอุตสาหกรรมจังหวัดจันทบุรี (นางสาวกาญจนา ทัพป้อม) หัวหน้ากลุ่มต่างๆ และเจ้าหน้าที่ สอจ.จันทบุรี เข้าร่วมรับการตรวจราชการในครั้งนี้ ทั้งนี้ ผู้ตรวจฯ นายสมพล ได้เน้นย้ําให้ทุกคน ดําเนินการตาม MIND ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่กับชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้
พร้อมให้ข้อเสนอแนะในการปฏิบัติงาน โดยเฉพาะเรื่องร้องเรียน ซึ่งเมื่อได้ตรวจสอบข้อเท็จจริง พบการกระทําผิดโดยได้สั่งการตามมาตรา 37 ตาม พ.ร.บ. โรงงาน แล้ว จะต้องลงพื้นที่ติดตามผลการสั่งการตามระยะเวลาที่กําหนด และรายงานหน่วยงานที่เกี่ยวข้อง ตลอดจนแจ้งผู้ร้องทราบ รวมทั้งรับฟังข้อเสนอแนะจากตัวแทนของภาคเอกชน ได้แก่ สภาอุตสาหกรรมจังหวัดจันทบุรี หอการค้าจังหวัดจันทบุรี
ทั้งนี้ ผตร.อก. (นายสมพล โนดไธสง) ได้มอบป้ายแก่สถานประกอบการที่ได้รับรองมาตรฐานอุตสาหกรรมเอส (มอก.เอส) จํานวน 2 ราย ให้แก่ 1. บริษัท เอสโฟร์ ซีเคียวริตี้ ซาวด์ซิสเต็มเซอร์วิส จํากัด ประกอบกิจการ ติดตั้งกล้องวงจรปิด ระบบเสียงห้องประชุม 2. วิสาหกิจชุมชนเกษตรเพื่อสุขภาพบ้านปัทวี ประกอบกิจการ ผลิตน้ํามังคุด
รัฐบาลไทย-ข่าวทำเนียบรัฐบาล-​วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล
วันพุธที่ 22 กุมภาพันธ์ 2566
​วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล
​วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล เกิดภาพลักษณ์ที่ดีต่อกระทรวงวัฒนธรรมต่อไป
วธ. เดินหน้าปลูกฝัง “ต้านทุจริต” ให้เครือข่ายเฝ้าระวังและป้องกันการทุจริตทั่วประเทศ ร่วมสร้างสังคม สร้างวัฒนธรรม มีพฤติกรรมซื่อสัตย์สุจริต มีประสิทธิภาพและประสิทธิผล เกิดภาพลักษณ์ที่ดีต่อกระทรวงวัฒนธรรมต่อไป
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดการอบรมเครือข่ายเฝ้าระวังและป้องกันการทุจริต กระทรวงวัฒนธรรม โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการเเละเจ้าหน้าที่เข้าร่วม ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม และสํานักงานวัฒนธรรมจังหวัดทั่วประเทศ (ผ่านระบบ Zoom Meeting)
นางยุพา กล่าวว่า การอบรมฯ ครั้งนี้ ได้รับเกียรติจากนายสมพงษ์ ตะโกพ่วง และนายภูมิภากร ภูมิวัฒน์ จาก สํานักงาน ป.ป.ช. วิทยากรผู้ทรงคุณวุฒิ ที่มีความรู้ ความเชี่ยวชาญ และประสบการณ์ มาถ่ายทอดความรู้ และเสริมสร้างประสบการณ์แก่ผู้เข้ารับการอบรม 318 คน ประกอบด้วย ข้าราชการของสํานักงานปลัดกระทรวงวัฒนธรรม (สป.วธ.) ทั้งในส่วนกลางและส่วนภูมิภาค สํานักงานรัฐมนตรี รวมถึงเครือข่ายของ วธ. ทั่วประเทศ ผ่านระบบ Zoom Meeting ซึ่งการอบรมดังกล่าว เป็นการนําหลักสูตรต้านทุจริตศึกษา (Anti - Corruption Education) มาปรับใช้ในการอบรมของหน่วยงาน เพื่อสร้างความรู้ ความเข้าใจ สามารถคิดแยกแยะประโยชน์ส่วนตนและประโยชน์ส่วนรวม มีพฤติกรรมที่ไม่ยอมรับและไม่ทนต่อการทุจริต ควบคู่กับการส่งเสริมการมีส่วนร่วมต่อต้านการทุจริตและประพฤติมิชอบให้กับเครือข่ายของวธ. สร้างเสริมให้เครือข่ายฯ เกิดความเชื่อมั่นและศรัทธาต่อการป้องกันและปราบปราบการทุจริตในภาครัฐ รวมถึงให้ความร่วมมือในการสร้างสังคม สร้างวัฒนธรรม และพฤติกรรมที่ซื่อสัตย์สุจริต
ปลัด วธ. กล่าวอีกว่า วธ. ให้ความสําคัญและดําเนินการด้านการป้องกันและปราบปรามการทุจริต การป้องกันผลประโยชน์ทับซ้อนในภาครัฐทุกระดับ โดยที่ผ่านมาวธ. ได้มุ่งสร้างความรู้ ความเข้าใจ สร้างจิตสํานึกการเป็นพลเมืองที่ดี มีวัฒนธรรมสุจริต ไม่เพิกเฉยต่อการทุจริต มีส่วนร่วมในการต่อต้านการทุจริตทุกรูปแบบ จัดอบรมเครือข่ายเฝ้าระวังและป้องกันการทุจริตทั่วประเทศมาอย่างต่อเนื่อง รวมถึงจัดกิจกรรมโครงการต่างๆ ด้านการต่อต้านทุจริต อาทิ การประกวด ‘ต่อต้านการทุจริตผ่านศิลปะการแสดงพื้นบ้านไทยประยุกต์’ ประจําปี 2565 ตลอดจนส่งเสริม สนับสนุนให้เครือข่ายของวธ. สามารถนําความรู้ไปปรับใช้ให้เหมาะสมของแต่ละพื้นที่ ให้มีประสิทธิภาพและประสิทธิผล เกิดภาพลักษณ์ที่ดีต่อกระทรวงวัฒนธรรมต่อไป
รัฐบาลไทย-ข่าวทำเนียบรัฐบาล-รฟม. จัดการประชุมกลุ่มย่อย (การประชุมเพื่อพิจารณารูปแบบโครงการ) งานจ้างที่ปรึกษาเพื่อศึกษาทบทวนรายละเอียดความเหมาะสม ปรับปรุงแบบ โครงการระบบขนส่งมวลชนจังหวัดภูเก็ต ระยะที่ 1
วันพุธที่ 22 กุมภาพันธ์ 2566
รฟม. จัดการประชุมกลุ่มย่อย (การประชุมเพื่อพิจารณารูปแบบโครงการ) งานจ้างที่ปรึกษาเพื่อศึกษาทบทวนรายละเอียดความเหมาะสม ปรับปรุงแบบ โครงการระบบขนส่งมวลชนจังหวัดภูเก็ต ระยะที่ 1
ช่วงท่าอากาศยานนานาชาติภูเก็ต - ห้าแยกฉลอง และส่วนต่อขยายไปท่าฉัตรไชย
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมร่วมกับกลุ่มบริษัทที่ปรึกษา FSPKT2 จัดการประชุมกลุ่มย่อย (การประชุมเพื่อพิจารณารูปแบบโครงการ) งานจ้างที่ปรึกษาเพื่อศึกษาทบทวนรายละเอียดความเหมาะสม ปรับปรุงแบบ โครงการระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง และส่วนต่อขยายไปท่าฉัตรไชย ระหว่างวันที่ 20 - 21 กุมภาพันธ์ 2566 ณ จังหวัดภูเก็ต
ทั้งนี้ การประชุมดังกล่าวแบ่งออกเป็น 3 กลุ่มย่อย ตามกลุ่มของผู้มีส่วนได้เสียในพื้นที่ตามแนวเส้นทางของโครงการฯ และบริเวณใกล้เคียง เพื่อให้ผู้มีส่วนได้เสียได้รับทราบข้อมูลอย่างทั่วถึง อาทิ แนวเส้นทาง รูปแบบโครงสร้าง ทางเลือกระบบเทคโนโลยีรถไฟฟ้า การดําเนินงานด้านการมีส่วนร่วมของประชาชน และแผนการดําเนินงานในขั้นต่อไป เป็นต้น พร้อมทั้งเปิดโอกาสให้ผู้เข้าร่วมประชุมได้ร่วมแสดงความคิดเห็น ข้อเสนอแนะอันเป็นประโยชน์ต่อโครงการฯ เพื่อรวบรวมข้อคิดเห็นดังกล่าวนําไปพิจารณาปรับปรุงผลการศึกษา ให้มีความครบถ้วนสมบูรณ์ สอดคล้องตามระบบเทคโนโลยีรถไฟฟ้าที่เหมาะสมต่อไป
รัฐบาลไทย-ข่าวทำเนียบรัฐบาล-สธ.คว้ารางวัลในงาน Thailand Social Awards ครั้งที่ 11 จากผลงาน “หมอพร้อม” แบรนด์ที่มียอดชมสูงสุดบน LINE VOOM
วันพุธที่ 22 กุมภาพันธ์ 2566
สธ.คว้ารางวัลในงาน Thailand Social Awards ครั้งที่ 11 จากผลงาน “หมอพร้อม” แบรนด์ที่มียอดชมสูงสุดบน LINE VOOM
กระทรวงสาธารณสุข ได้รับรางวัล BEST BRAND PERFORMANCE BY LINE ในงาน Thailand Social Awards ครั้งที่ 11 จากผลงาน “หมอพร้อม” แบรนด์โซเชียลมีเดียที่มียอดการเข้าชมสูงที่สุดบน LINE VOOM หลังพัฒนาจากการเป็นเครื่องมือประเมินอาการเมื่อรับวัคซีนโควิด
กระทรวงสาธารณสุข ได้รับรางวัล BEST BRAND PERFORMANCE BY LINE ในงาน Thailand Social Awards ครั้งที่ 11 จากผลงาน “หมอพร้อม” แบรนด์โซเชียลมีเดียที่มียอดการเข้าชมสูงที่สุดบน LINE VOOM หลังพัฒนาจากการเป็นเครื่องมือประเมินอาการเมื่อรับวัคซีนโควิด มาสู่การทําคอนเทนต์ให้ความรู้ บริการสุขภาพต่างๆ และเป็นแพลตฟอร์มสุขภาพของประเทศ
วันนี้ (22 กุมภาพันธ์ 2566) นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ) และโฆษกกระทรวงสาธารณสุข เปิดเผยว่า ได้รับมอบหมายจาก นายแพทย์โอภาส การย์กวินพงศ์ ปลัดกระทรวงสาธารณสุข ให้เป็นผู้แทนของกระทรวงสาธารณสุขเข้ารับรางวัล BEST BRAND PERFORMANCE BY LINE สาขา HIGHESTY VIEW ON LINE VOOM หรือ แบรนด์ที่มียอดการเข้าชมสูงที่สุดบน LINE VOOM จากผลงาน “หมอพร้อม” ในงาน THAILAND SOCIAL AWARDS ครั้งที่ 11 ณ ทรู ไอคอน ฮอลล์ ไอคอนสยาม ซึ่งจัดโดย บริษัท ไวซ์ไซท์ (ประเทศไทย) จํากัด เพื่อให้ความสําคัญกับวงการโซเชียลมีเดียที่เป็นส่วนหนึ่งในการขับเคลื่อนธุรกิจและเศรษฐกิจภาพรวมของประเทศไทย ส่งเสริมให้มีการใช้โซเชียลมีเดียอย่างสร้างสรรค์และยกระดับวงการโซเชียล ผ่านการมอบรางวัลเพื่อเชิดชูแบรนด์และผู้ที่ใช้โซเชียลมีเดียยอดเยี่ยมในสาขาต่างๆ โดยมีการวัดผลจาก 3 เกณฑ์ คือ 1.Brand Metric วัดประสิทธิภาพการทํางานบนโซเชียลมีเดียของแบรนด์ 2.Content Metric วัดประสิทธิภาพการทํางานบนโซเชียลมีเดียของเนื้อหารายการ และ 3.Creator Metric วัดประสิทธิภาพการทํางานบนโซเชียลมีเดียของบุคคลที่มีผลงานหรือมีชื่อเสียง
นพ.รุ่งเรืองกล่าวต่อว่า กระทรวงสาธารณสุขร่วมกับภาคีเครือข่าย พัฒนาระบบ “หมอพร้อม” เป็นแพลตฟอร์มที่อยู่ในรูปของแอปพลิเคชัน และ Line Official Account (Line OA) เพื่อให้ผู้เข้ารับการฉีดวัคซีนโควิด 19 ประเมินอาการภายหลังการรับวัคซีน และมีการพัฒนาต่อยอดเรื่อยมาจนปัจจุบันเป็น Digital Health Platform ระดับประเทศ ให้บริการด้านสุขภาพ อาทิ การขอใบรับรองการฉีดวัคซีน ใบรับรองสุขภาพดิจิทัล การนัดรับบริการด้านสุขภาพต่างๆ รวมถึงการเป็นแหล่งข้อมูลความรู้ด้านสุขภาพ ซึ่งเป็นไปตามนโยบายของกระทรวงสาธารณสุขที่ให้นําเทคโนโลยีดิจิทัลมาสนับสนุนการจัดระบบบริการสุขภาพและสาธารณสุข เพื่อดูแลสุขภาพประชาชนไทย ทั้งนี้ กระทรวงสาธารณสุข ขอขอบคุณทุกภาคส่วนที่มีส่วนร่วมในการพัฒนา “หมอพร้อม” จนมีส่วนสําคัญที่ทําให้การรับมือสถานการณ์โควิด 19 ประสบความสําเร็จ และยังมีส่วนสําคัญที่จะร่วมดูแลสุขภาพพี่น้องประชาชนในอนาคตต่อไป
*************************************** 22 กุมภาพันธ์ 2566
รัฐบาลไทย-ข่าวทำเนียบรัฐบาล-​กระทรวงเกษตรฯ มุ่งสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก
วันพุธที่ 22 กุมภาพันธ์ 2566
​กระทรวงเกษตรฯ มุ่งสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก
​กระทรวงเกษตรฯ มุ่งสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมกลุ่มย่อย คณะกรรมการร่วมการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อชุมชนและเศรษฐกิจฐานราก ณ ห้องประชุมกระทรวงเกษตรและสหกรณ์ 1403 โดยที่ประชุมได้หารือ ร่าง โครงการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้าและพลังงานความร้อนจากพืชพลังงาน เพื่อแก้ไขปัญหาการปลูกพืชที่ไม่เหมาะสมกับศักยภาพของพื้นที่ สร้างความมั่นคงทางด้านพลังงานของประเทศ เพิ่มรายได้ให้กับเกษตรกรด้วยการผลิตพืชพลังงานตามแนวคิดโมเดลเศรษฐกิจ BCG ซึ่งผลที่คาดว่าจะได้รับคือ เกิดธุรกิจต่อเนื่องของเกษตรกรในชุมชน เกิดการจ้างงานในท้องถิ่น ภาครัฐสามารถลดค่าใช้จ่ายในการช่วยเหลือเกษตรกร ด้วยการสนับสนุนให้เกษตรกรมีรายได้จากการปลูกพืชพลังงานเพื่อรองรับความต้องการสําหรับผลิตเป็นไฟฟ้าและพลังงานความร้อนตามหลักตลาดนําการผลิต เป็นต้น
รัฐบาลไทย-ข่าวทำเนียบรัฐบาล-​Cabinet approves delay on imposing Euro 5 emission standard on new vehicles
วันพุธที่ 22 กุมภาพันธ์ 2566
22/02/2566
​Cabinet approves delay on imposing Euro 5 emission standard on new vehicles
​Cabinet approves delay on imposing Euro 5 emission standard on new vehicles
February 21, 2023, Deputy Government Spokesperson Ratchada Thanadirek disclosed that the cabinet approved the delay in imposing Euro 5 emission standard on newly manufactured vehicles, to be adopted as part of the Government’s action plan to drive the national agenda “solving the problem of particulate pollution”. The delay is made from the year 2021 to January 1, 2024 due to the spread of COVID-19 pandemic which has hindered private sector’s manufacturing plan and their compliance with the enforcement of Euro 5 emission standard in 2021. The cabinet also assigned Ministry of Industry to finalize the plan to impose Euro 6 emission standard on newly manufactured vehicles so that vehicle manufacturers will have time to prepare for the enforcement without impacting their operation plan.
Enforcement postponement of Euro 5 emission standard will practically allow the private sector to be ready for full compliance. Some of them have already manufactured new cars in accordance with the Euro 5 emission standard, while others are in the middle of revamping their manufacturing process. As for the incentives, Ministry of Finance has announced excise tax cut for passenger pickup vehicles that emit less than 0.0005 g./km of particulate matters (PM). Additionally, Ministry of Energy also made an announcement on gasoline quality equivalent to the Euro 5 standard.
According to the Deputy Government Spokesperson, Euro emission standard is the vehicle emission standard for pollution from the use of new vehicles in the European Union. Euro 1 emission standard came into force in 1992 in Europe. Thailand adopted Euro 1 emission standard in 1998, and continues to elevate the standard over the years to the currently-imposed Euro 4 in 2012. Euro 5 and 6 will further limit nitrogen oxide (NOx) and hydrocarbon (HC) emission, and put in place a particulate number standard (PN).
รัฐบาลไทย-ข่าวทำเนียบรัฐบาล-​รัฐบาลอยู่ระหว่างพิจารณาความช่วยเหลือชาวสวนยาง มอบ กยท.ทำรายละเอียดโครงการประกันรายได้ สินเชื่อหมุนเวียนผู้ประกอบการไม้ยางเสนอเข้า ครม.
วันพุธที่ 22 กุมภาพันธ์ 2566
22/02/2566
​รัฐบาลอยู่ระหว่างพิจารณาความช่วยเหลือชาวสวนยาง มอบ กยท.ทํารายละเอียดโครงการประกันรายได้ สินเชื่อหมุนเวียนผู้ประกอบการไม้ยางเสนอเข้า ครม.
​รัฐบาลอยู่ระหว่างพิจารณาความช่วยเหลือชาวสวนยาง มอบ กยท.ทํารายละเอียดโครงการประกันรายได้ สินเชื่อหมุนเวียนผู้ประกอบการไม้ยางเสนอเข้า ครม.
วันที่ 22 กุมภาพันธ์ 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหมและรัฐบาลให้ความสําคัญกับการติดตามสถานการณ์ทั้งผลผลิตและราคาสินค้าเกษตรและมีมาตรการหรือแนวทางช่วยเหลือ ให้เกษตรมีระดับรายได้ที่สอดคล้องกับภาวะเศรษฐกิจ พร้อมกับมีมาตรการคู่ขนานเพื่อให้เกิดการดูแลสินค้าเกษตรแต่ละชนิดอย่างรอบด้าน
ล่าสุดรัฐบาลอยู่ระหว่างพิจารณาให้ความช่วยเหลือเกษตรกรชาวสวนยางซึ่งได้รับผลกระทบจากสถานการณ์ราคายางที่ปรับตัวลดลง ซึ่งสํานักงานคณะกรรมการเศรษฐกิจและสังคมแห่งชาติ(สศช.) ได้ระบุในรายงานภาวะเศรษฐกิจไตรมาส4/65 ถึงราคายางพาราที่ปรับตัวลดลงร้อยละ 13.7 โดยที่ประชุมคณะรัฐมนตรี(ครม.) เมื่อวันที่ 21 ก.พ. 66 ได้รับทราบตามที่กระทรวงเกษตรและสหกรณ์เสนอเกี่ยวกับการดําเนินการตามมติคณะกรรมการนโยบายยางธรรมชาติ (กนย.) ที่นายกรัฐมนตรีเป็นประธาน และมอบหมายให้การยางแห่งประเทศไทย(กยท.) จัดทํารายละเอียดเสนอให้ ครม. พิจารณาอนุมัติเพื่อดําเนินการตามขั้นตอนต่อไป
น.ส.ไตรศุลี กล่าวว่า การดําเนินการตามมติ กนย. ประกอบด้วย โครงการประกันรายได้เกษตรกรชาวสวนยาง ระยะที่ 4 โดยเป็นการประกันรายได้ให้ชาวสวนยางที่ขึ้นทะเบียนและแจ้งข้อมูลพื้นที่กับ กยท. ภายในวันที่ 30 มิ.ย. 2565 จํานวน 1,604,379 ราย แบ่งเป็น เจ้าของสวน ผู้เช่า ผู้ทํา 1,372,865 ราย และคนกรีดยาง 231,514 ราย โดยเป็นสวนยางอายุ 7 ปีขึ้นไปที่เปิดกรีดแล้ว พื้นที่รวม 18.18 ล้านไร่ ระยะเวลาประกันรายได้ 2 เดือน (ต.ค. – พ.ย.2565) ภายใต้กรอบงบประมาณรวม 7,643 ล้านบาท
พร้อมกันนี้มีโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2วงเงิน 20,000 ล้านบาท ระยะเวลาดําเนินการของโครงการ 2 ปี โดยโครงการนี้รัฐบาลจะช่วยแบ่งเบาภาระผู้ประกอบการโดยการชดเชยดอกเบี้ย ตามโครงการฯ 1 ปี โดยชดเชยไม่เกินร้อยละ 3 ต่อปี
น.ส.ไตรศุลี กล่าวว่า ครม.ยังได้รับทราบถึงกรณีที่รัฐอิลลินอยส์ สหรัฐฯ ได้มีการบังคับใช้กฎหมายห้ามใช้ถุงมือยางลาเท็กซ์ในกลุ่มธุรกิจบริการอาหาร และกลุ่มการให้บริการทางการแพทย์ ซึ่งเรื่องนี้ กนย.ได้มอบหมายกระทรวงเกษตรฯ โดย กยท. กระทรวงพาณิชย์ กระทรวงอุตสาหกรรม ร่วมกับหน่วยงานที่เกี่ยวข้อง เพื่อดําเนินการแก้ไขปัญหาในเรื่องนี้ โดยเร่งด่วน
รวมถึงรับทราบความคืบหน้าของแผนปฏิบัติการด้านยางพารา พ.ศ. 2566-80 (ระยะ 15 ปี) ซึ่งจะเป็นแผนที่เป็นกรอบการพัฒนายางพาราอย่างรอบด้าน โดย กยท. อยู่ระหว่างการปรับปรุงแผนละจะเริ่มนําแผนไปสู่การปฏิบัติตั้งแต่ปี 66 เป็นต้นไป